ΚΑΝΟΝΙΣΜΟΣ ( ΕΟΚ ) αριθ . 559/91 ΤΗΣ ΕΠΙΤΡΟΠΗΣ της 7ης Μαρτίου 1991 για την τροποποίηση του κανονισμού ( ΕΟΚ ) αριθ . 1546/88 σχετικά με τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού ( ΕΟΚ) αριθ . 804/68 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 2 ), και ιδίως το άρθρο 5γ παράγραφος 7,

τον κανονισμό ( ΕΟΚ ) αριθ . 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού ( ΕΟΚ ) αριθ . 804/68 στον τομέα του γάλακτος και των γαλακτοκομικών προϊόντων ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 306/91 ( 4 ), και ιδίως το άρθρο 6 παράγραφος 3 το άρθρο 11 στοιχείο γ ),

Εκτιμώντας :

ότι το καθεστώς της συμπληρωματικής εισφοράς στον τομέα του γάλακτος και των γαλακτοκομικών προϊόντων εφαρμόζεται, αφενός μεν, στο έδαφος της πρώην Λαοκρατικής Δημοκρατίας της Γερμανίας και, αφετέρου, στην Πορτογαλία από την 1η Απριλίου 1991 - ότι, σύμφωνα με τους κανονισμούς ( ΕΟΚ ) αριθ . 804/68 και ( ΕΟΚ ) αριθ . 857/84, όπως τροποποιήθηκαν από τους κανονισμούς ( ΕΟΚ ) αριθ . 3577/90 ( 5 ), ( ΕΟΚ ) αριθ . 3641/90 και ( ΕΟΚ ) αριθ . 3642/90 ( 6 )- προκειμένου να ληφθεί υπόψη η νέα κατάσταση, πρέπει να τροποποιηθεί ο κανονισμός ( ΕΟΚ ) αριθ . 1546/88 της Επιτροπής ( 7 ), όπως τροποποιήθηκε τελευταία από τον κανονισμό ( ΕΟΚ ) αριθ . 2333/90 (8 )- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Ο κανονισμός ( ΕΟΚ ) αριθ . 1546/88 τροποποιείται ως εξής :

1 . Στο άρθρο 5 :

α ) στην παράγραφο 1, το τρίτο εδάφιο συμπληρώνεται με το ακόλουθο τμήμα φράσης :

"και για την Πορτογαλία από εκείνη της 31ης Δεκεμβρίου 1991 ."-

β ) στην παράγραφο 4 προστίθεται το ακόλουθο εδάφιο :

"για την Πορτογαλία, η ποσότητα αναφοράς που αναφέρεται στο πρώτο εδάφιο στοιχείο α ) αντιστοιχεί στις άμεσες πωλήσεις του έτους 1990 ."

2 . Στο άρθρο 12 στην παράγραφο 1, το πρώτο εδάφιο συμπληρώνεται από το ακόλουθο τμήμα φράσης :

"με εξαίρεση, για τη Γερμανία, του εδάφους της πρώην Λαοκρατικής Δημοκρατίας της Γερμανίας για την οποία λαμβάνεται υπόψη το ημερολογιακό έτος 1989 και με εξαίρεση την Πορτογαλία για την οποία λαμβάνεται υπόψη το ημερολογιακό έτος 1990 ."

3. Στο άρθρο 19 παράγραφος 2, προστίθεται το ακόλουθο δεύτερο εδάφιο :

"Για την Ισπανία, τη Γερμανία, όσον αφορά το έδαφος της πρώην Λαοκρατικής Δημοκρατίας της Γερμανίας, και την Πορτογαλία, η ημερομηνία "1η Οκτωβρίου 1984" που αναφέρεται στο πρώτο εδάφιο αντικαθίσταται από την ημερομηνία "1η Οκτωβρίου 1991 "." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Απριλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 7 Μαρτίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 148 της 28 . 6 . 1968, σ . 13 . ( 2 ) ΕΕ αριθ . L 362 της 27 . 12 . 1990, σ . 5 . ( 3 ) ΕΕ αριθ . L 90 της 1 . 4 . 1984, σ . 13 . ( 4 ) ΕΕ αριθ . L 37 της 9 . 2 . 1991, σ . 4 . ( 5 ) ΕΕ αριθ . L 353 της 17 . 12 . 1990, σ . 23 . ( 6 ) ΕΕ αριθ . L 362 της 27 . 12 . 1990, σ . 7 . ( 7 ) ΕΕ αριθ . L 139 της 4 . 6 . 1988, σ . 12 . ( 8 ) ΕΕ αριθ . L 211 της 9 . 8 . 1990, σ . 5 .